b'\n_START_ARTICLE_\nVesna\n_START_SECTION_\nIzvor imena\n_START_PARAGRAPH_\nIme Vesna je slovanskega izvora in izhaja iz besede v\xc3\xa9sna v pomenu\xc2\xa0\xc2\xbbpomlad\xc2\xab\xc2\xa0 Ta beseda je starodavnega indoevropskega izvora, saj je v Indiji \xc5\xa1e vedno v rabi, le da je sanskritska oblika\xc2\xa0\xc2\xbbVasantha\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Vesna: 7.607. Med vsemi \xc5\xbeenskimi imeni pa je ime Vesna po pogostosti uporabe uvr\xc5\xa1\xc4\x8deno na 27. mesto.\n_START_SECTION_\nOsebni praznik\n_START_PARAGRAPH_\nVesna praznuje god 17. julija.\n_START_SECTION_\nZanimivost\n_START_PARAGRAPH_\nVesna se je imenovalo umetni\xc5\xa1ko dru\xc5\xa1tvo, ki so ga leta 1903 na Dunaju ustanovili slovenski slikarji. Ti so se programsko zavzeli za ljudstvu dostopno slikarsko umetnost. \xc4\x8clani dru\xc5\xa1tva, med katerimi so bili med drugimi tudi Maksim Gaspari, Hinko Smrekar, Ivan Vavpoti\xc4\x8d, so se imenovali vesnij\xc3\xa1ni. Vesne so od leta 2001 tudi glavne nagrade na osrednjem nacionalnem filmskem festivalu, na portoro\xc5\xa1kem Festivalu slovenskega filma.'